NORAKSTS

|  |  |
| --- | --- |
| 17.12.2020. | Nr.19/30 |

**PIRMPIRKUMA TIESĪBU IZMANTOŠANA UZ NEKUSTAMO ĪPAŠUMU  
AVIĀCIJAS IELĀ 1A, JELGAVĀ**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, S.Stoļarovs, A.Eihvalds, L.Zīverts, A.Rublis), **PRET –** nav, **ATTURAS – 1** (G.Kurlovičs),

2020.gada 4.decembrī Jelgavas pilsētas pašvaldības administrācijā saņemts AS “RIVERSIDE PROPERTIES”, reģistrācijas Nr. 400030179880, juridiskā adrese: Cukura iela 22, Jelgava, LV-3002, 2020.gada 4.decembra Pirkuma līgums par nekustamā īpašuma ar kadastra Nr.0900 014 0342, Aviācijas ielā 1A, Jelgavā, turpmāk - nekustamais īpašums, pārdošanu par pirkuma maksu 20 000 *euro*, turpmāk – pirkuma maksa.

Nekustamais īpašums sastāv no zemes vienības ar kadastra apzīmējumu 0900 014 0337 1,2252 ha platībā un reģistrēts Zemgales rajona tiesas Jelgavas pilsētas zemesgrāmatas nodalījumā Nr.100000606767 uz AS “RIVERSIDE PROPERTIES” vārda. Saskaņā ar Valsts zemes dienesta Nekustamā īpašuma Valsts kadastra informācijas sistēmas datiem, nekustamā īpašuma kadastrālā vērtība ir 41 575 *euro*.

Saskaņā ar Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana” zemes vienības Aviācijas ielā 1A, Jelgavā plānotā (atļautā) izmantošana ir publiskās apbūves teritorija un viens no atļautajiem izmantošanas veidiem ir daudzdzīvokļu māju apbūve.

Likuma „Par pašvaldībām” 14.panta pirmās daļas 2.punkts nosaka, ka pildot savas funkcijas, pašvaldībai ir tiesības iegūt un atsavināt kustamo un nekustamo mantu, turklāt minētā likuma 21.panta pirmās daļas 17.punkts nosaka, ka tikai dome var lemt par nekustamās mantas iegūšanu pašvaldības īpašumā.

Nekustamais īpašums ir nepieciešams, lai Jelgavas pilsētas pašvaldība pildītu likuma „Par pašvaldībām” 15.panta pirmās daļas 9.punktā noteiktās pašvaldības autonomo funkciju – sniegtu palīdzību iedzīvotājiem dzīvokļa jautājumu risināšanā.

Saskaņā ar likuma „Par pašvaldībām” 14.panta pirmās daļas 2.punktu, 15.panta pirmās daļas 9.punktu, 21.panta pirmās daļas 17.punktu, 78.panta pirmo daļu, Civillikuma 2060. panta otro daļu, 2061. un 2062.pantu, Ministru kabineta 2010.gada 28.septembra noteikumiem Nr.919 „Noteikumi par vietējo pašvaldību pirmpirkuma tiesību izmantošanas kārtību un termiņiem”,

**JELGAVAS PILSĒTAS DOME NOLEMJ:**

1. Izmantot pirmpirkuma tiesības un pirkt no AS “RIVERSIDE PROPERTIES” nekustamo īpašumu – zemes vienību ar kadastra apzīmējumu 0900 014 0337, Aviācijas ielā 1A, Jelgavā, par 2020.gada 4.decembra Pirkuma līgumā norādīto pirkuma maksu 20 000 *euro* (divdesmit tūkstoši *euro*).
2. Pilnvarot Jelgavas pilsētas pašvaldības administrācijas Pašvaldības īpašumu pārvaldes vadītāju noslēgt Pirkuma līgumu par 1.punktā norādītā nekustamā īpašuma pirkšanu un veikt visas darbības, kas saistītas ar nekustamā īpašuma ierakstīšanu zemesgrāmatā uz Jelgavas pilsētas pašvaldības vārda.
3. Jelgavas pilsētas pašvaldības administrācijas Finanšu nodaļai 1.punktā norādītā nekustamā īpašuma iegādei piešķirt līdzekļus 10 000 *euro* (desmit tūkstoši *euro*) no pamatbudžeta programmas „Izdevumi neparedzētiem gadījumiem” (klasifikācijas kods 01.890.).
4. Jelgavas pilsētas pašvaldības iestādei „Pašvaldības iestāžu centralizētā grāmatvedība” saskaņā ar Pirkuma līguma nosacījumiem pārskaitīt AS “RIVERSIDE PROPERTIES” nekustamā īpašuma Aviācijas ielā 1A, Jelgavā pirkuma maksu 20 000 *euro* (divdesmit tūkstoši *euro*) no pamatbudžeta izdevumu programmas "Zemes reformas darbības un zemes īpašuma un lietošanas tiesību pārveidošana" (klasifikācijas kods 04.901).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 17.decembrī